section_heading: Igra
paragraph_text: Glavni lik zove se Steve ili Alex, ovisno o presvlaci (eng. skin) lika kojeg je igrač odabrao. Minecraft svijet je podijeljen na preko 50 bioma, od pustinja i savana, preko džungla i šuma breza do snježnih polja i ledenih ravnica. Igrač se kreće kroz različite biome često prelazeći rijeke i jezera. U igri dan i noć traju po 10 minuta. Igrač upoznaje životinje, seljake i čudovišta po noći. Životinje će ubiti za hranu ili druge predmete koje će kasnije iskoristiti za izrađivanje (eng. crafting) složenijih kocaka. Čudovišta nastaju po noći i uključuju zombije, paukove, kosture s lukom i strijelom, zelene creepere čiji je cilj eksplodirati pred igračom i dr.